
DR.31.10.2018                                                                                                                            129                   

 
barang-barang kawalan pada setiap peringkat daripada sumber pengeluaran hinggalah ke 
peringkat runcit.  

Kelima, modul kos sara hidup yang bersifat predictive supaya kita dapat meramal 
kesan faktor luaran dan dalaman dalam menguruskan kos sara hidup.  

Keenam, model harga runcit dan makanan siap rakyat yang juga bersifat predictive 
supaya pemantauan harga lebih bersiap siaga dan berkesan kerana ada maklumat yang 
tepat dan awal.  

Tuan Yang di-Pertua, demikian penggulungan saya. Saya ucapkan terima kasih 
kepada semua Ahli Yang Berhormat yang tekun mendengar dan mengambil bahagian. 
Assalamualaikum warahmatullahi wabarakatuh. 

Tuan Yang di-Pertua: Terima kasih Yang Berhormat Menteri. Sekarang giliran 
Kementerian Kerja Raya. Silakan, Menteri. 

 

8.52 mlm. 

Menteri Kerja Raya [Tuan Baru Bian]: Salam sejahtera dan salam hormat. Terima 
kasih Tuan Yang di-Pertua. Terlebih dahulu saya ingin mengambil kesempatan ini untuk 
mengucapkan terima kasih kepada Ahli-ahli Yang Berhormat yang telah mengambil bahagian 
dalam sesi perbahasan Kajian Separuh Penggal Rancangan Malaysia Kesebelas yang turut 
menyentuh isu-isu di bawah bidang kuasa Kementerian Kerja Raya.  

Segala cadangan, pandangan dan teguran mengenai isu-isu yang dibangkitkan itu 
amatlah dihargai dan akan diberikan perhatian oleh kementerian ini. Saya juga ingin 
mengucapkan terima kasih di atas ucapan penghargaan oleh Ahli-ahli Yang Berhormat akan 
usaha Kementerian Kerja Raya di lapangan. Ini semua adalah hasil maklum balas yang 
diberikan oleh Ahli-ahli Yang Berhormat semua. Namun, banyak lagi usaha yang perlu kita 
laksanakan bagi memberikan khidmat terbaik kepada rakyat.  

Tuan Yang di-Pertua, mengenai Lebuh Raya Central Spine Road dan Lebuh Raya 
Kota Bharu ke Kuala Krai. Yang Berhormat Jeli, Yang Berhormat Setiawangsa, Yang 
Berhormat Kuala Krai. Ada di dalam Dewan? 

Tuan Yang di-Pertua: Yang Berhormat Kuala Krai tak ada, Yang Berhormat Jeli 
tak ada. 

Tuan Baru Bian: Saya akan menjawab secara bertulis, Tuan Yang di-Pertua. Isu 
yang kedua ialah mengenai Lebuh Raya Pan Borneo. Yang Berhormat dari Limbang, Yang 
Berhormat dari Sibuti, Yang Berhormat dari Lawas dan juga Yang Berhormat dari Kota 
Marudu.  

Tuan Yang di-Pertua: Ada. 

Tuan Baru Bian: Terima kasih. Membangkitkan tentang isu Lebuh Raya Pan 
Borneo. Sepertimana Ahli Yang Berhormat sedia maklum, projek Lebuh Raya Pan Borneo 
Sarawak dilaksanakan secara dua fasa melibatkan jajaran keseluruhan sepanjang 1,064 
kilometer dari Telok Melano hingga ke Lawas.  

Fasa I Projek Lebuhraya Pan Borneo Sarawak dari Telok Melano hingga ke Miri 
sepanjang 786 kilometer dengan anggaran kos RM16.488 bilion terdiri daripada 11 pakej 
kerja kini sedang berjalan dan akan terus dilaksanakan. Bagi fasa 2 pula, Kerajaan Pusat 
sedang meneliti jajaran terbaik yang tidak melalui negara Brunei Darussalam.  

Manakala bagi pelaksanaan Projek Lebuh Raya Pan Borneo Sabah pula 
dibahagikan kepada tiga fasa di mana fasa 1 melibatkan keseluruhan anggaran jarak 706 
kilometer dipecahkan kepada 35 pakej kerja dengan anggaran awal kos pembinaan 
sebanyak RM12.86 bilion. Sehingga kini sebanyak 12 pakej kerja telah dibuat pelantikan 
kontraktor dengan anggaran kos RM6.05 bilion dan di pelbagai peringkat pembinaan akan 
terus dilaksanakan.  

Tuan Haji Hasbi bin Haji Habibollah [Limbang]: Menteri, sikit, Menteri. 

Tuan Baru Bian: Habiskan dulu ya. Manakala fasa 2 dan 3 Projek Lebuh Raya Pan 
Borneo Sabah masih di peringkat perancangan. Ya. 



barang-barang kawalan pada setiap peringkat daripada sumber pengeluaran hinggalah ke peringkat runcit. Kelima, modul kos sara hidup yang bersifat predictive supaya kita dapat meramal kesan faktor luaran dan dalaman dalam menguruskan kos sara hidup. Keenam, model harga runcit dan makanan siap rakyat yang juga bersifat predictive supaya pemantauan harga lebih bersiap siaga dan berkesan kerana ada maklumat yang tepat dan awal. Tuan Yang di-Pertua, demikian penggulungan saya. Saya ucapkan terima kasih kepada semua Ahli Yang Berhormat yang tekun mendengar dan mengambil bahagian. Assalamualaikum warahmatullahi wabarakatuh. Tuan Yang di-Pertua: Terima kasih Yang Berhormat Menteri. Sekarang giliran Kementerian Kerja Raya. Silakan, Menteri. 8.52 mlm. Menteri Kerja Raya [Tuan Baru Bian]: Salam sejahtera dan salam hormat. Terima kasih Tuan Yang di-Pertua. Terlebih dahulu saya ingin mengambil kesempatan ini untuk mengucapkan terima kasih kepada Ahli-ahli Yang Berhormat yang telah mengambil bahagian dalam sesi perbahasan Kajian Separuh Penggal Rancangan Malaysia Kesebelas yang turut menyentuh isu-isu di bawah bidang kuasa Kementerian Kerja Raya. Segala cadangan, pandangan dan teguran mengenai isu-isu yang dibangkitkan itu amatlah dihargai dan akan diberikan perhatian oleh kementerian ini. Saya juga ingin mengucapkan terima kasih di atas ucapan penghargaan oleh Ahli-ahli Yang Berhormat akan usaha Kementerian Kerja Raya di lapangan. Ini semua adalah hasil maklum balas yang diberikan oleh Ahli-ahli Yang Berhormat semua. Namun, banyak lagi usaha yang perlu kita laksanakan bagi memberikan khidmat terbaik kepada rakyat. Tuan Yang di-Pertua, mengenai Lebuh Raya Central Spine Road dan Lebuh Raya Kota Bharu ke Kuala Krai. Yang Berhormat Jeli, Yang Berhormat Setiawangsa, Yang Berhormat Kuala Krai. Ada di dalam Dewan? Tuan Yang di-Pertua: Yang Berhormat Kuala Krai tak ada, Yang Berhormat Jeli tak ada. Tuan Baru Bian: Saya akan menjawab secara bertulis, Tuan Yang di-Pertua. Isu yang kedua ialah mengenai Lebuh Raya Pan Borneo. Yang Berhormat dari Limbang, Yang Berhormat dari Sibuti, Yang Berhormat dari Lawas dan juga Yang Berhormat dari Kota Marudu. Tuan Yang di-Pertua: Ada. Tuan Baru Bian: Terima kasih. Membangkitkan tentang isu Lebuh Raya Pan Borneo. Sepertimana Ahli Yang Berhormat sedia maklum, projek Lebuh Raya Pan Borneo Sarawak dilaksanakan secara dua fasa melibatkan jajaran keseluruhan sepanjang 1,064 kilometer dari Telok Melano hingga ke Lawas. Fasa I Projek Lebuhraya Pan Borneo Sarawak dari Telok Melano hingga ke Miri sepanjang 786 kilometer dengan anggaran kos RM16.488 bilion terdiri daripada 11 pakej kerja kini sedang berjalan dan akan terus dilaksanakan. Bagi fasa 2 pula, Kerajaan Pusat sedang meneliti jajaran terbaik yang tidak melalui negara Brunei Darussalam. Manakala bagi pelaksanaan Projek Lebuh Raya Pan Borneo Sabah pula dibahagikan kepada tiga fasa di mana fasa 1 melibatkan keseluruhan anggaran jarak 706 kilometer dipecahkan kepada 35 pakej kerja dengan anggaran awal kos pembinaan sebanyak RM12.86 bilion. Sehingga kini sebanyak 12 pakej kerja telah dibuat pelantikan kontraktor dengan anggaran kos RM6.05 bilion dan di pelbagai peringkat pembinaan akan terus dilaksanakan. Tuan Haji Hasbi bin Haji Habibollah [Limbang]: Menteri, sikit, Menteri. Tuan Baru Bian: Habiskan dulu ya. Manakala fasa 2 dan 3 Projek Lebuh Raya Pan Borneo Sabah masih di peringkat perancangan. Ya.